Diari Oficial de la Generalitat Valenciana


Sumari del DOGV 9651, del 31-07-2023 (2023/8511)

Extracte de la Resolució de 20 de juliol de 2023, del rector de la Universitat Politècnica de València, per la qual es convoca la vuitena edició del concurs universitari als millors informes tècnics en valencià fets per estudiants sobre el «VIII Workshop d'Economia Valenciana» que tindrà lloc el dia 29 de setembre de 2023, i que es regirà per les bases que figuren en l'annex I d'aquesta resolució.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9651

Data del DOGV
:   31-07-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/8511


Data del document
:   25-07-2023

Organisme emissor
:   Universitat Politècnica de València

Tipus de document
:   Extracte

Descriptors 

:   * Universitat Politècnica de València
    * distinció honorífica

Extracte de la Resolució de 20 de juliol de 2023, del rector de la Universitat Politècnica de València, per la qual es convoca la vuitena edició del concurs universitari als millors informes tècnics en valencià fets per estudiants sobre el «VIII Workshop d'Economia Valenciana» que tindrà lloc el dia 29 de setembre de 2023, i que es regirà per les bases que figuren en l'annex I d'aquesta resolució. [2023/8511]  
   
BDNS (identif.): 710073.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/710073)  
  
Primer. Beneficiaris  
Hi poden participar:  
- Tots els estudiants matriculats en el curs 2023-2024 a la UPV, en qualsevol de les titulacions (graus, màsters i doctorats)  
Que complisquen els requisits exigits en les bases de l'annex I per a cada categoria de premis. Bases del VIII concurs universitari als millors informes tècnics en valencià fets per estudiants sobre el VIII Workshop d'Economia Valenciana.  
  
Segon. Objecte  
L'objecte d'aquesta convocatòria és promoure l'ús del valencià en l'activitat acadèmica i disposar de relats en valencià d'esdeveniments d'interès científic, acadèmic i social  
  
Tercer. Bases reguladores  
Accessibles en VIII concurs universitari als millors informes tècnics en valencià.  
  
Quart. Import  
La dotació econòmica global per a aquest tipus de premi és 1.000 euros a càrrec de l'oficina gestora 574441387 (Servei de Promoció i Normalització Lingüística).  
El primer premi està dotat amb 650 euros i el segon amb 350 euros.  
  
  
Cinqué. Termini de presentació de sol·licituds  
Per a presentar els treballs cal fer a través de la Seu electrònica de la UPV (sede.upv.es) el tràmit anomenat «Presentació de sol·licitud genèrica», adreçada al Servei de Promoció i Normalització Lingüística. I també s'ha d'enviar com a documentació adjunta l'informe tècnic en valencià en format pdf. Els treballs s'han d'adjuntar a partir del dia 30 de setembre fins al 20 d'octubre de 2023.  
  
  
València, 25 de juliol de 2023.- El rector: José Esteban Capilla Romá.